Thonga Beach Lodge is aan die ongerepte noordelike kus van KwaZulu-Natal in die Isimangaliso Wêrelderfenispark geleë. Dit is die ideale plek om ongerepte, wilde strande te verken.
Thonga Beach Lodge is 'n betowerende plek met kuswoude, grasveld, skitterende mere en verruklike sandstrande. Die kristalhelder, warm water bied geleenthede om ongehinderd te snorkel en te skubaduik net so 'n entjie van die kus af. Dit is heel moontlik dié beste plek hiervoor in Suid-Afrika.
Verblyf word aangebied in 12 suites vir 27 gaste. Elke suite het lugversorging en is sorgvuldig opgerig om 'n minimale uitwerking op die omgewing te versek…
Verblyf word aangebied in 12 suites vir 27 gaste. Elke suite het lugversorging en is sorgvuldig opgerig om 'n minimale uitwerking op die omgewing te verseker, met maksimum gerief.
Thonga Beach Lodge bied panoramiese see-uitsigte en gaste het toegang tot 'n swembad wat vir skubaduik-opleiding ontwerp is. Andersins kan gaste watertandlekker kookkuns, romantiese kerslig-etes op die strand en ontspanne Sea Spa-behandelings geniet.
Vir die meer aktiewe persoon is daar begeleide boswandelings, heerlike skemerkelkies en kultuurtoere deur die Tsonga-gemeenskap of jy kan op 'n kajakvaart op die Sibaya-meer gaan. Van November tot Februarie kan jy die wonderlike, reuse leer- en karetseeskilpaaie dophou wat teen die strand uitsukkel om hul eiers te lê. Hierdie manjifieke diere, wat dan die lengte van die Afrika-kontinent geswem het, keer elke jaar terug na die strand waar hulle uitgebroei het.